รัฐบาลไทย-ข่าวทำเนียบรัฐบาล-คณะกรรมการนโยบายการขนส่งทางบก เห็นชอบให้แต่งตั้งคณะทำงานฯ เพื่อพิจารณาปรับแผนแนวทางการปฏิรูประบบรถโดยสารประจำทางในเขตกรุงเทพมหานครและจังหวัดที่มีเส้นทางต่อเนื่อง
วันศุกร์ที่ 2 เมษายน 2564
คณะกรรมการนโยบายการขนส่งทางบก เห็นชอบให้แต่งตั้งคณะทํางานฯ เพื่อพิจารณาปรับแผนแนวทางการปฏิรูประบบรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง
นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงผลการประชุมคณะกรรมการนโยบายการขนส่งทางบก
ว่า แนวทางการปฏิรูประบบรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง และแผนฟื้นฟูกิจการองค์การขนส่งมวลชนกรุงเทพ (ขสมก.) ที่เสนอต่อที่ประชุมถือว่าเป็นแนวคิดที่ประชาชนจะได้รับประโยชน์จากการปฏิรูปรถโดยสารประจําทางฯ และยังเป็นการยกระดับคุณภาพการให้บริการรถโดยสารประจําทาง ซึ่งสามารถแก้ปัญหาตามนโยบาย 5 ด้านของกระทรวงคมนาคม ได้แก่ ลดค่าครองชีพของประชาชน ลดปัญหาการจราจร ลดมลพิษทางอากาศ ลดปัญหาการขาดทุนของ ขสมก. และลดภาระการเงินของภาครัฐ ทั้งนี้ หน่วยงานที่เกี่ยวข้อง เช่น กระทรวงคลัง สภาพัฒนาการเศรษฐกิจและสังคมแห่งชาติ และสํานักคณะกรรมการกฤษฎีกา ยังมีความเห็นว่าควรปรับปรุงรายละเอียดของแผนฟื้นฟูฯ ในบางประเด็นให้มีความชัดเจนมากขึ้น อาทิ การขอรับเงินอุดหนุนจากภาครัฐ การจัดหารถโดยสารใหม่ที่เป็นมิตรต่อสิ่งแวดล้อม และการจ้างเอกชนให้บริการเดินรถ เป็นต้น จึงได้สั่งการให้ตั้งคณะทํางานเพื่อพิจารณาปรับแผน การดําเนินการตามแนวทางการปฏิรูประบบรถโดยสารประจําทางฯ ให้มีความชัดเจนและเป็นรูปธรรม ประชาชนได้ใช้ประโยชน์จากระบบขนส่งสาธารณะที่มีคุณภาพอย่างเต็มที่ โดยมี นายชัยวัฒน์ ทองคําคูณ อดีตปลัดกระทรวงคมนาคมเป็นประธาน และอธิบดีกรมการขนส่งทางบกเป็นเลขานุการคณะทํางาน และให้กรมการขนส่งทางบก (ขบ.) สํานักนโยบายและแผนการขนส่งและจราจร และ ขสมก. ไปพิจารณาร่วมกันเพื่อให้การพัฒนาระบบการขนส่งด้วยรถโดยสารประจําทางมีคุณภาพ สะดวก รวดเร็ว ประหยัด ปลอดภัย และตอบสนองการดําเนินชีวิตของประชาชนมากที่สุด โดยยังยึดหลักการจัดการเดินรถโครงข่ายเดียว (Single Network) การบริหารจัดการระบบเดียว (Single Management) และค่าโดยสารอัตราเดียว (Single Price) ซึ่งเป็นไปตามนโยบายที่ได้มอบไว้ในเรื่องการลดค่าใช้จ่ายให้แก่ประชาชน ลดภาระงบประมาณของรัฐบาล ทั้งนี้ ได้กําหนดกรอบระยะภายใน 30 วัน เพื่อให้คณะทํางานสรุปผลและนําเสนอใหม่อีกครั้ง
รัฐมนตรีว่าการกระทรวงคมนาคม กล่าวเพิ่มเติมว่า ได้ปรับปรุงและกําหนดเส้นทางการให้บริการตามแนวทางการปฏิรูประบบรถโดยสารประจําทางฯ ใหม่ ให้มีความครอบคลุม ลดการทับซ้อนของเส้นทาง และรองรับการเชื่อมต่อระบบขนส่งอื่น ๆ ทั้งระบบราง น้ํา และอากาศ โดยในเบื้องต้นมีจํานวนทั้งสิ้น 162 เส้นทาง กําหนดรถที่นํามาให้บริการต้องเป็นรถปรับอากาศ จัดเก็บค่าโดยสารโดยใช้ระบบ E-Ticket
และกําหนดอัตราค่าโดยสารเป็นอัตราเดียว (Single Price) ราคา 30 บาทต่อคนต่อวัน เพื่อลดภาระค่าใช้จ่ายในการเดินทางของประชาชน ขณะที่การเดินทางเที่ยวเดียวกําหนดอัตราค่าโดยสาร ราคา 15 บาทต่อเที่ยว โดยในอนาคตจะมีการพัฒนาระบบ E-Ticket เป็นระบบตั๋วร่วม เพื่อเพิ่มประสิทธิภาพการให้บริการขนส่งมวลชนโดยใช้บัตรโดยสารใบเดียวสามารถเดินทางได้ทุกระบบขนส่ง มี ขบ. เป็นหน่วยงานกํากับ ดูแล ผู้ประกอบการขนส่งรถโดยสารประจําทาง และประเมินผลการจัดการเดินรถของผู้ประกอบการรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง ด้วยดัชนีชี้วัด (KPI) จํานวน 12 ตัวชี้วัด เช่น การเดินรถตรงตามเส้นทางที่กําหนด การเดินรถครบตามจํานวนเที่ยวที่กําหนด การเดินรถตรงตามเวลาที่กําหนด เป็นต้น อย่างไรก็ตามแนวทางทั้งหมดที่นําเสนอวันนี้จะต้องนํากลับไปให้คณะทํางานพิจารณาให้รอบด้านอีกครั้ง
.